Apstiprināti ar 28.01.2019.

PA “Saulkrastu kultūras un sporta centrs”

direktora p.i. A.I.Zaharāna

Rīkojumu Nr. 2.-4./10

III DAUDZSTĪGU INSTRUMENTU SOLISTU KONKURSS „KOKLĒ VĒJU VANADZIŅŠ”

NOLIKUMS

**Konkursa organizētāji**: Saulkrastu novada pašvaldības aģentūra „Saulkrastu kultūras un sporta centrs”

**Konkursa norises vieta un laiks**: Saulkrastu kultūras nams „Zvejniekciems”, 2019. gada 23. februārī.

**Konkursa mērķis**: veicināt nemateriālā kultūras mantojuma saglabāšanu un nodrošināt tā ilgtspēju, nododot to nākamajām paaudzēm, kopt Dziesmu un deju svētku tradīciju.

**Konkursa uzdevumi**:

1.attīstīt un pilnveidot jauno instrumentālistu spējas muzicēt solo;

2. attīstīt daudzstīgu instrumentu (ģitāra, kokle, arfa, čells, vijole, domra,kantele, kannele, gušļi u.c.) muzicēšanas prasmes;

3. pilnveidot solistu uzstāšanās prasmes un iemaņas;

4.veicināt radošumu un inovāciju mūzikā;

5.dot iespēju pedagogiem apmainīties pieredzē.

**Konkursa dalībnieki**:

Konkursā piedalās mūzikas skolu audzēkņi un absolventi, kā arī dalībnieki bez muzikālās izglītības.

„Iespēju konkurss” dalībnieki līdz 7 - 9 gadu vecumam

I grupa: 10– 13 gadus veci dalībnieki (priekšnesumi nepārsniedz 7 min hronometrāžu)

II grupa:14 – 17 gadus veci dalībnieki (priekšnesumi nepārsniedz 10 min hronometrāžu)

III grupa: 18 – 22 gadus veci dalībnieki (priekšnesumi nepārsniedz 15 min hronometrāžu)

**Konkursa programma**:

1. Brīvi izvēlēts skaņdarbs (klasika, tautasdziesmas apdare, laikmetīgā mūzika)
2. Latviešu tautasdziesmas radoša apdare (tautasdziesmu melodijas izvēlei “Caur sidraba birzi gāju”/”Tumša nakte, zaļa zāle”/ “Aiz kalniņa dūmi kūp”) – nošu materiāls tiks izsūtīts interesentiem.
3. „Iespēju konkursa” dalībnieki pēc pašu izvēles izpilda divus skaņdarbus ar kopējo hronometrāžu līdz 5 min.

Skaņdarbi jāatskaņo bez fonogrammas un mikrofoniem. Izvēlētas latviešu tautasdziesmas apdares nošu materiāls pirms uzstāšanās jāiesniedz žūrijai.

**Vērtēšana**:

Konkursa dalībnieku sniegumu vērtē žūrija, kuras sastāvu apstiprina Saulkrastu novada PA „Saulkrastu kultūras un sporta centrs” direktors

Žūrijas sastāvs tiek paziņots konkursa dienā, konkursa norises vietā.

Žūrija vērtē konkursa dalībnieku sniegumu pēc sekojošiem kritērijiem:

1.skaņdarbu satura izpratne un mākslinieciskais sniegums (1- 10 punkti)

2.tehniskais līmenis (1- 10 punkti)

3.nošu teksta precizitāte (1 – 10 punkti)

4. Artistiskums un priekšnesuma kultūra (1- 10 punkti)

5. Skaņdarba grūtības pakāpe (1 – 10 punkti)

Katrā konkursantu grupā tiek sniegts atsevišķs vērtējums. Žūrijas vērtējums ir galīgs un neapstrīdams. Žūrijas locekļi savu audzēkņu sniegumu nevērtē.

**Apbalvošana**:

“Iespēju konkursa” dalībniekus (7 – 9 g.v.) vērtē kā festivāla “Koklē vēju vanadziņš” dalībniekus, pasniedzot Atzinības rakstus par piedalīšanos.

Konkursa uzvarētāji saņems 1., 2. un 3. pakāpes diplomus katrā vecuma grupā un konkursa galveno balvu par latviešu tautasdziesmas radošu apdari - “Saules balvu”, vērtējot visas vecuma grupas kopā, izņemot “Iespēju konkursu”.

1. pakāpe – 40 – 50 punkti;

2. pakāpe – 30 – 39.99 punkti;

3. pakāpe – 20 – 29.99 punkti.

Konkursa organizatoriem ir tiesības konkursa norises dokumentēt (filmēt, fotografēt) nekomerciālos nolūkos. Iegūtie materiāli var tiks izmantoti konkursa norises atspoguļojumam pieejamajos medijos.

**Pieteikšanās kārtība:**

Par dalību konkursā paziņot līdz 2019. gada 4. februārim rakstiski e-pastā: knz@saulkrasti.lv

Pieteikumus pēc noteikta parauga konkursam iesūtīt elektroniski uz e – pastu: [knz@saulkrasti.lv](mailto:knz@saulkrasti.lv) līdz 2019. gada 4. februārim (Pieteikuma anketa pielikumā nr.1);

Dalības maksa vienam konkursantam ir 10 EUR.

Rēķina izrakstīšanai maksājuma rekvizītus norādīt pieteikuma anketā;

Dalības maksu samaksāt līdz 2019. gada 8. februārim. Dalībnieka nepiedalīšanās gadījumā dalības maksu organizators neatmaksā;

Ceļa un ēdināšanas izdevumus sedz konkursa dalībnieki.

**Papildus informācija un saziņas iespējas**:

Konkursa koordinatore –Saulkrastu novada pašvaldības aģentūras “Saulkrastu kultūras un sporta centrs”direktores vietniece aģentūras pamatdarbības jautājumos Vija Skudra, mob. t. 20222927, e-pasts: [vija.skudra@saulkrasti.lv](mailto:vija.skudra@saulkrasti.lv)

Konkursa nolikumu skat. arī www.saulkrasti.lv (sadaļā Kultūra)

Konkursa nolikumam ir 1 pielikums.

**Pielikums nr.1**

**Pieteikuma anketa**

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieka personas koda pirmā daļa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atbildīgā persona (ja konkursa dalībnieks nav pilngadīgs) – vārds, uzvārds, statuss, tālr. nr.\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilsēta, novads, kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Īss ieskats dalībnieka autobiogrāfijā (5 – 6 teik.)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Konkursa repertuārs :**

|  |  |  |
| --- | --- | --- |
| Komponists  (latv. t. dz. – apdares autors) |  |  |
| Skaņdarbs |  |  |
| Hronometrāža |  |  |

Iespēja sazināties ar konkursa dalībnieku/atbildīgo personu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkursa dalībnieka

(atbildīgās personas)

Datums \_\_\_\_\_\_\_\_ paraksts\_\_\_\_\_\_\_\_\_\_\_\_\_\_\_\_\_\_\_

Aizpildītu anketu lūgums skenētā formā nosūtīt elektroniski :knz@saulkrasti.lv līdz 2019. gada 11.februārim!